pythainlp/thai-wiki-dataset-v4 huggingface dataset:
สมัยนะกอดะฮ์ที่ 3

สมัยนะกอดะฮ์ที่ 3 เป็นช่วงสุดท้ายของวัฒนธรรมนะกอดะฮ์ในยุคสมัยก่อนประวัติศาสตร์ของอียิปต์โบราณ มีอายุตั้งแต่ประมาณ 3320 ถึง 3150 ปีก่อนคริสตกาล เป็นช่วงเวลาที่กระบวนการก่อตั้งรัฐ ซึ่งเริ่มขึ้นในวัฒนธรรมญิรซะฮ์ ปรากฏให้เห็นอย่างชัดเจน โดยมีกษัตริย์ที่ปรากฏพระนามเป็นผู้นำทางการเมืองที่มีอำนาจ สมัยนะกอดะฮ์ที่ 3 มักถูกเรียกว่าราชวงศ์ที่ศูนย์แห่งอียิปต์ หรือช่วงสมัยกึ่งยุคราชวงศ์ (Protodynastic) เพื่อสะท้อนถึงการมีอยู่ของกษัตริย์ที่เป็นผู้นำของรัฐที่มีอิทธิพล แม้ว่าในความเป็นจริงแล้ว กษัตริย์ที่เกี่ยวข้องจะไม่ได้เป็นส่วนหนึ่งของราชวงศ์ก็ตาม ในช่วงเวลาดังกล่าว พระนามของกษัตริย์เหล่านั้นถูกจารึกไว้ในรูปแบบของเซเรคบนพื้นผิวต่างๆ รวมทั้งเครื่องปั้นดินเผาและหลุมฝังพระบรมศพ
ประวัติศาสตร์สมัยนะกอดะฮ์ที่ 3.
ช่วงสมัยกึ่งยุคราชวงศ์ในอียิปต์โบราณมีลักษณะเป็นกระบวนการต่อเนื่องของการรวมกันทางการเมือง ซึ่งถึงจุดสูงสุดในการก่อตัวของรัฐเดียวได้เริ่มต้นช่วงสมัยราชวงศ์ตอนต้นแห่งอียิปต์ นอกจากนี้ ในช่วงเวลาดังกล่าวเองที่ภาษาอียิปต์ได้รับการบันทึกเป็นอักษรอียิปต์โบราณเป็นครั้งแรก นอกจากนี้ยังมีหลักฐานทางโบราณคดีที่ชัดเจนเกี่ยวกับการตั้งถิ่นฐานของชาวอียิปต์ในทางใต้ของคานาอัน ในช่วงช่วงสมัยกึ่งยุคราชวงศ์ ซึ่งถือว่าเป็นอาณานิคมหรือท่าเรือขนส่ง
การก่อตัวของรัฐเริ่มขึ้นในยุคนี้และอาจจะเร็วกว่านั้นด้วยซ้ำ นครรัฐเล็ก ๆ หลายแห่งเกิดขึ้นตามลำแม่น้ำไนล์ การพิชิตในหลายศตวรรษส่งผลให้อียิปต์บนเหลือรัฐใหญ่สามรัฐ ได้แก่ ไธนิส, นะกอดะฮ์ และเนเคน ซึ่งรัฐนะกอดะฮ์ที่อยู่ระหว่างรัฐไธนิสและเนเคนก็ล่มสลายเป็นรัฐแรก จากนั้นรัฐไธนิสก็ได้พิชิตอียิปต์ล่าง แต่ความสัมพันธ์ระหว่างรัฐเนเคนและรัฐไธนิสนั้นยังคงคลุมเครืออยู่ แต่ทั้งสองรัฐอาจจะผนวกรวมเข้าด้วยกันอย่างสันติ โดยมีราชวงศ์แห่งไธนิสได้ปกครองอียิปต์ทั้งหมด กษัตริย์แห่งไธนิสจะทรงถูกฝังพระบรมศพไว้อไบดอสในสุสานอุมมุลกะอับ
นักไอยคุปต์วิทยาในช่วงแรก เช่น ฟลินเดอร์ส เพตรี ได้เป็นผู้เสนอทฤษฎีการแข่งขันกันระหว่างราชวงศ์ ซึ่งตั้งสมมติฐานว่าหัวหน้าเผ่าและผู้ปกครองอียิปต์กลุ่มแรกมีต้นกำเนิดจากเมโสโปเตเมีย แต่แนวคิดกล่าวกลับไม่เป็นที่ยอมรับในหมู่นักวิชาการสมัยใหม่
นักไอยคุปต์วิทยาส่วนใหญ่ถือว่ากษัตริย์นาร์เมอร์ทรงเป็นทั้งกษัตริย์พระองค์สุดท้ายของช่วงเวลาดังกล่าวและเป็นกษัตริย์พระองค์แรกของราชวงศ์ที่หนึ่งแห่งอียิปต์ ซึ่งอาจจะมีบางส่วนของอียิปต์บนที่ปกครองก่อนหน้าพระองค์โดยกษัตริย์คร็อกโคไดล์, อิริ-ฮอร์ คา หรือโดยกษัตริย์สกอร์เปียนที่ 2 ซึ่งพระนามดังกล่าวอาจจะหมายถึงหรือได้มาจากเทพธิดาเซอร์เคต โดยเทพธิดาเซอร์เคตเป็นเทพพิทักษ์ของเทพเจ้าอื่นๆ และผู้ปกครอง
สมัยนะกอดะฮ์ที่ 3 ได้แผ่ขยายไปทั่วอียิปต์และมีลักษณะที่โดดเด่นบางประการ:
จากข้อมูลของกระทรวงโบราณวัตถุแห่งอียิปต์ ในเดือนกุมภาพันธ์ ปี ค.ศ. 2020 นักโบราณคดีอียิปต์ได้ค้นพบหลุมฝังศพจำนวน 83 หลุมที่มีอายุย้อนไปถึง 3000 ปีก่อนคริสตกาล หรือที่เรียกว่าสมัยนะกอดะฮ์ที่ 3 ซึ่งค้นพบหม้อดินเผาขนาดเล็กในรูปทรงต่างๆ และเปลือกหอย อุปกรณ์แต่งหน้า อายไลน์เนอร์ และเพชรพลอยที่ถูกใช้ในพิธีฝังศพด้วย
แผ่นศิลาเครื่องสำอางตกแต่ง.
แผ่นศิลาดังกล่าวที่โดดเด่นหลายชิ้นที่มีอายุถึงสมัยนะกอดะฮ์ที่ 3 เช่น แผ่นศิลาแห่งนักล่า
เพลฟ

เพลฟ (เกาหลี: ; , หรือเขียนด้วยตัวพิมพ์ใหญ่ทั้งหมด) เป็นบอยแบนด์เสมือนจริงของเกาหลีใต้ ก่อตั้งโดยวีลาสต์ ประกอบด้วยสมาชิกจำนวนห้าคนคือ เยจุน, โนอาห์, แบมบี้, อึนโฮ และฮามิน เปิดตัวอย่างเป็นทางการเมื่อวันที่ 12 มีนาคม ค.ศ. 2023 ด้วยการเปิดตัวอัลบั้มเดี่ยวชุดแรกชื่อ "Asterum"
ชื่อ.
ชื่อกลุ่ม "Plave" เป็นคำผสมระหว่างคำว่า Play + "Rêve"(ความฝัน) ซึ่งเป็นสัญลักษณ์ของโลกทัศน์ของพวกเขาในการสร้างพื้นที่ใหม่เพื่อบรรลุความฝัน
ประวัติ.
2022–2023: การแนะนำและการเปิดตัวอย่างเป็นทางการ.
เพลฟได้รับการเปิดตัวผ่านการถ่ายทอดสดบนยูทูบและทวิตช์ อย่างเป็นทางการเมื่อวันที่ 15 กันยายน 2022 กลุ่มเปิดตัวอย่างเป็นทางการเมื่อวันที่ 12 มีนาคม 2023 พร้อมกับการเปิดตัวอัลบั้มซิงเกิลแรกของพวกเขา Asterum ได้รับการอธิบายไว้ในมุมมองโลกของ เพลฟ ว่าเป็นพื้นที่ลึกลับระหว่าง Caelum และ Terra ซึ่งเป็นที่ที่พวกเขาได้พบกับแฟนๆ
EP ที่สองของวง "Asterum: The Shape of Things to Come" มียอดสตรีมถึง 1 ล้านครั้งใน 13 ชั่วโมง และมียอดสตรีมทั้งหมด 1.7 ล้านครั้งใน 24 ชั่วโมงหลังจากเปิดตัว และได้เข้าสู่ Melon Hall of Fame เมื่อวันที่ 17 พฤศจิกายน 2023 มีการประกาศว่าวงได้รับการเสนอชื่อเข้าชิงรางวัล Rookie of the Year ในงานเมลอนมิวสิกอะวอดส์
ระหว่างการถ่ายทอดสดในวันที่ 12 ธันวาคม 2023 สมาชิกได้ประกาศว่าพวกเขาจะเข้าร่วมWeverse ต่อมาพวกเขาได้เปิดตัวสมาชิกแฟนคลับอย่างเป็นทางการบน Weverse ในช่วงต้นปี 2024 เพลฟเป็นกลุ่มเสมือนจริงกลุ่มแรกที่จะเข้าร่วมแพลตฟอร์มนี้
2024–ปัจจุบัน: ครบรอบ 1 ปีและคอนเสิร์ตแฟนมีตติ้ง.
ในวันที่ 26 กุมภาพันธ์ 2024 มินิอัลบั้มที่สองของพวกเขา "Asterum: 134-1" ก็ได้รับการปล่อยตัว ซึ่งขายได้ 221,151 อัลบั้มในวันเปิดตัว และ 569,289 ชุดในหนึ่งสัปดาห์ ซึ่งเป็นสถิติใหม่สำหรับกลุ่ม เพลงไตเติ้ลของพวกเขา "Way 4 Luv" ได้รับรางวัลชนะเลิศในรายการเพลงรายสัปดาห์ของเกาหลีสองรายการได้แก่"โชว์แชมเปียน" และ"โชว์! มิวสิกคอร์" ทำให้พวกเขากลายเป็นกลุ่มไอดอลเสมือนจริงกลุ่มแรกในประวัติศาสตร์ที่ได้รับรางวัลเหล่านี้
เพลฟเฉลิมฉลองวันครบรอบการเปิดตัวเมื่อวันที่ 12 มีนาคม 2024 ด้วยการถ่ายทอดสดทางช่องยูทูบของพวกเขา ซึ่งดึงดูดผู้ชมสดมากกว่า 35,000 คนทั่วโลก เพื่อเฉลิมฉลองวันครบรอบปีแรก ร้านค้าแบบป็อปอัปที่มีธีมเป็นเพลง "Way 4 Luv" ได้เปิดให้บริการเป็นเวลาสองสัปดาห์ในช่วงต้นเดือนมีนาคม 2024 ที่ The Hyundai Seoul ประเทศเกาหลีใต้
พวกเขาจัดคอนเสิร์ตแฟนคอนเสิร์ตครั้งแรกในวันที่ 13–14 เมษายน 2024 ที่โอลิมปิกฮอลล์ โซล เกาหลีใต้
ในวันที่ 3 กุมภาพันธ์ 2025 เพลฟได้ปล่อยมินิอัลบั้มที่สาม "Caligo Pt.1" โดยมีซิงเกิลนำ "Dash"
วอร์เนอร์บราเธอส์พิคเจอส์

วอร์เนอร์บราเธอส์พิคเจอส์  เป็นบริษัทผลิตและจัดจำหน่ายภาพยนตร์อเมริกันในเครือวอร์เนอร์บราเธอส์พิคเจอส์กรุป ของวอร์เนอร์บราเธอส์เอ็นเตอร์เทนเมนต์ (ท้ายที่สุดแล้ววอร์เนอร์บราเธอส์ดิสคัฟเวอรี เป็นเจ้าของทั้งคู่) สตูดิโอเป็นผู้ผลิตภาพยนตร์หลักสำหรับภาพยนตร์ไลฟ์แอ็กชันภายใน Warner Bros. Pictures Group และตั้งอยู่ที่ Warner Bros. Studios complex ในเบอร์แบงก์ แคลิฟอร์เนีย ภาพยนตร์การ์ตูนที่ผลิตโดยวอร์เนอร์บราเธอส์แอนิเมชัน ก็อยู่ภายใต้ร่มธงของสตูดิโอเช่นกัน
ปัจจุบัน วอร์เนอร์บราเธอส์พิคเจอส์เป็น 1 ใน 5 สตูดิโอภาพยนตร์ไลฟ์แอ็กชันภายใน Warner Bros. Pictures Group สตูดิโออื่น ๆ ได้แก่ นิวไลน์ซินีมา, ดีซี สตูดิโอส์, Castle Rock Entertainment และ Spyglass Media Group เครื่องรางยมทูตซึ่งเป็นภาคสุดท้ายของภาพยนตร์ชุดแฮร์รี่ พอตเตอร์ เป็นภาพยนตร์ที่ทำรายได้สูงสุดทั่วโลกของสตูดิโอที่ 1.3 พันล้านเหรียญสหรัฐ
แดเนียล เลวี

แดเนียล ฟิลิป เลวี (เกิด 8 กุมภาพันธ์ ค.ศ. 1962) เป็นนักธุรกิจชาวอังกฤษและเป็นประธานสโมสรทอตนัมฮอตสเปอร์คนปัจจุบัน เขาดำรงตำแหน่งนี้ตั้งแต่ ค.ศ. 2001 ทำให้เขาเป็นประธานสโมสรที่ดำรงตำแหน่งยาวนานที่สุดในพรีเมียร์ลีก
ชีวิตในวัยเด็ก.
เลวีเกิดที่เอสเซกซ์ ประเทศอังกฤษ พ่อแม่เป็นชาวยิว แบร์รี เลวี พ่อของเขาเป็นเจ้าของธุรกิจค้าปลีกเสื้อผ้า Mr Byrite (ต่อมาเปลี่ยนชื่อเป็น Blue Inc) เขาเป็นแฟนทอตนัมฮอตสเปอร์มาตลอดชีวิต และเขาดูการแข่งขันครั้งแรกที่ไวต์ฮาร์ตเลน ในนัดที่เจอกับควีนส์พาร์กเรนเจอส์ เมื่อเขาอายุ 7 หรือ 8 ขวบในคริสต์ทศวรรษ 1960
กุยเตียว

กุยเตียว ("คุยทาว") หรือประเทศเวียดนามเรียก หูเตี๊ยวนามวาง  คือก๋วยเตี๋ยวน้ำชนิดหนึ่งของประเทศกัมพูชา ซึ่งได้รับอิทธิพลจากอาหารจีน ประกอบด้วยเส้นก๋วยเตี๋ยว น้ำซุปกระดูกหมูมีลักษณะคล้ายก๋วยเตี๋ยวน้ำใสของประเทศไทย และมีเครื่องโรยหน้าใกล้เคียงกัน ถือเป็นอาหารยอดนิยม สามารถพบได้ทั่วไปตามตลาด ร้านค้าริมถนน และตามห้องแถวทั่วประเทศ ถือเป็นอาหารที่ชาวเขมรนิยมรับประทานในยามเช้า หม่อมราชวงศ์คึกฤทธิ์ ปราโมช อดีตนายกรัฐมนตรีของประเทศไทย ได้กล่าวถึงความนิยมของกุยเตียวในหนังสือ "ถกเขมร" ไว้ว่า "...ที่เมืองเขมรนั้นเขากินก๋วยเตี๋ยวกันเป็นกอบเป็นกำเป็นล่ำเป็นสันจริง ๆ อาหารเช้าของชาวเขมรทั้งประเทศ ก็คือก๋วยเตี๋ยว ขาดเสียมิได้เป็นอันขาด [...] ก๋วยเตี๋ยวนั้นได้กลายเป็นอาหารประจำชาติของเขมรไปแล้วแน่แท้..." แต่อย่างไรก็ตามในเว็บไซต์ "ศูนย์อาชีพและธุรกิจมติชน" (มมป.) ให้ข้อมูลว่า ชาวกัมพูชารับประทานอาหารประเภทเส้นหรือกุยเตียวน้อยที่สุดเมื่อเทียบกับชาติอื่น ๆ 
พจนานุกรมเขมร ฉบับชวน ณาต ระบุว่า "กุยเตียว" เป็นคำยืมจากภาษาแต้จิ๋วว่า "ก๋วยเตี๊ยว"  มีความหมายว่า เส้นก๋วยเตี๋ยวที่ทำจากแป้งข้าวเจ้า หรือแปลว่า ก๋วยเตี๋ยวน้ำที่ประกอบไปด้วยเนื้อสัตว์สับ เครื่องโรยหน้า และเครื่องปรุงรสอื่น ๆ
กุยเตียวมีลักษณะคล้ายกับก๋วยเตี๋ยวน้ำใสของไทย ประกอบด้วยน้ำซุปกระดูกหมู ส่วนเครื่องโรยหน้าได้แก่ เนื้อวัว ลูกชิ้น หมูยอ หรืออาหารทะเล อย่างกุ้ง และปลาหมึก ปรุงรสด้วยพริกไทยดำ ซอสกระเทียมรสเผ็ดหวาน และมะนาวสดฝาน กินแนมกับผักกาดหอม ถั่วงอก ต้นหอม บนโต๊ะอาหารจะมีผงชูรส และพริกดองน้ำส้มสายชูทั้งเม็ด ตั้งไว้แก่ลูกค้าที่อยากปรุงรส หม่อมราชวงศ์คึกฤทธิ์ ปราโมช กล่าวถึงรสชาติและเครื่องเคราของกุยเตียวในยุคก่อนไว้ว่า "...ว่ากันว่าโดยทั่วไปเขาใส่เครื่องน้อยกว่าเรามาก และรสนั้นก็มีแต่เค็ม เติมเผ็ดเอาตามใจชอบ ไม่มีเปรี้ยวมีหวาน และไม่ใส่ถั่วงอก ถั่วลิสง ใบหอม ฯลฯ อย่างของไทย..." ส่วนบรรจบ พันธุเมธา ก็ได้อธิบายถึงก๋วยเตี๋ยวพนมเปญไว้ว่า "...เส้นก๋วยเตี๋ยวที่โดยมากใช้เส้นเล็กนั้น มีลักษณะคล้ายเส้นก๋วยเตี๋ยวจันทบุรี คือเส้นนิ่มแต่ไม่เปื่อย ก๋วยเตี๋ยวในพนมเป็ญเท่าที่ข้าพเจ้าเคยได้ลองมาออกจะมีรสชวนอร่อยอยู่ไม่น้อยเลยทีเดียว ส่วนเนื้อสัตว์ที่ใส่ประกอบนั้น บางวันเป็นกุ้ง บางวันเป็นปลาหมึก บางวันเป็นเครื่องในหมู ที่ข้าพเจ้ารู้ได้ดังนี้ก็เพราะกินแทบทุกวัน แต่ต้องไม่เกิน ๑๐.๓๐ น. จึงจะได้กิน ทั้งนี้เพราะเข้าขายกันเป็นอาหารเช้าดังกล่าวแล้ว คนจีนที่นี่คงไม่สันทัดในการทำหมี่ เพราะฉะนั้นเส้นบะหมี่จึงมีรสชาติแปลก รูปร่างก็ประหลาด..."
เอเชียนคัพ 2023 กลุ่มบี

กลุ่มบีของเอเชียนคัพ 2023 จะจัดขึ้นตั้งแต่วันที่ 13 ถึง 23 มกราคม ค.ศ. 2024 กลุ่มนี้ประกอบไปด้วยออสเตรเลีย, อุซเบกิสถาน, ซีเรีย และอินเดีย
ทีม.
หมายเหตุ
<templatestyles src="Reflist/styles.css" />
นัด.
ออสเตรเลีย พบ อินเดีย.
<section begin=B1 /><section end=B1 />
อุซเบกิสถาน พบ ซีเรีย.
<section begin=B2 /><section end=B2 />
ซีเรีย พบ ออสเตรเลีย.
<section begin=B3 /><section end=B3 />
อินเดีย พบ อุซเบกิสถาน.
<section begin=B4 /><section end=B4 />
ออสเตรเลีย พบ อุซเบกิสถาน.
<section begin=B5 /><section end=B5 />
ซีเรีย พบ อินเดีย.
<section begin=B6 /><section end=B6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
เอเชียนคัพ 2023 กลุ่มซี

กลุ่มซีของเอเชียนคัพ 2023 จะจัดขึ้นตั้งแต่วันที่ 14 ถึง 23 มกราคม ค.ศ. 2024 กลุ่มนี้ประกอบไปด้วยอิหร่าน, สหรัฐอาหรับเอมิเรตส์, ฮ่องกง และปาเลสไตน์
ทีม.
หมายเหตุ
<templatestyles src="Reflist/styles.css" />
นัด.
สหรัฐอาหรับเอมิเรตส์ พบ ฮ่องกง.
<section begin=C1 /><section end=C1 />
อิหร่าน พบ ปาเลสไตน์.
<section begin=C2 /><section end=C2 />
ปาเลสไตน์ พบ สหรัฐอาหรับเอมิเรตส์.
<section begin=C3 /><section end=C3 />
ฮ่องกง พบ อิหร่าน.
<section begin=C4 /><section end=C4 />
อิหร่าน พบ สหรัฐอาหรับเอมิเรตส์.
<section begin=C5 /><section end=C5 />
ฮ่องกง พบ ปาเลสไตน์.
<section begin=C6 /><section end=C6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
หมายเหตุ.
<templatestyles src="Reflist/styles.css" />
เอเชียนคัพ 2023 กลุ่มดี

กลุ่มดีของเอเชียนคัพ 2023 จะจัดขึ้นตั้งแต่วันที่ 14 ถึง 24 มกราคม ค.ศ. 2024 กลุ่มนี้ประกอบไปด้วยญี่ปุ่น, อินโดนีเซีย, อิรัก และเวียดนาม
ทีม.
หมายเหตุ
<templatestyles src="Reflist/styles.css" />
นัด.
ญี่ปุ่น พบ เวียดนาม.
<section begin=D1 /><section end=D1 />
อินโดนีเซีย พบ อิรัก.
<section begin=D2 /><section end=D2 />
อิรัก พบ ญี่ปุ่น.
<section begin=D3 /><section end=D3 />
เวียดนาม พบ อินโดนีเซีย.
<section begin=D4 /><section end=D4 />
ญี่ปุ่น พบ อินโดนีเซีย.
<section begin=D5 /><section end=D5 />
อิรัก พบ เวียดนาม.
<section begin=D6 /><section end=D6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
เอเชียนคัพ 2023 กลุ่มอี

กลุ่มอีของเอเชียนคัพ 2023 จะจัดขึ้นตั้งแต่วันที่ 15 ถึง 25 มกราคม ค.ศ. 2024 กลุ่มนี้ประกอบไปด้วยเกาหลีใต้, มาเลเซีย, จอร์แดน และบาห์เรน
ทีม.
หมายเหตุ
<templatestyles src="Reflist/styles.css" />
นัด.
เกาหลีใต้ พบ บาห์เรน.
<section begin=E1 /><section end=E1 />
มาเลเซีย พบ จอร์แดน.
<section begin=E2 /><section end=E2 />
จอร์แดน พบ เกาหลีใต้.
<section begin=E3 /><section end=E3 />
บาห์เรน พบ มาเลเซีย.
<section begin=E4 /><section end=E4 />
เกาหลีใต้ พบ มาเลเซีย.
<section begin=E5 /><section end=E5 />
<section end="E5" />
จอร์แดน พบ บาห์เรน.
<section begin=E6 /><section end=E6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
เอเชียนคัพ 2023 กลุ่มเอฟ

กลุ่มเอฟของเอเชียนคัพ 2023 จะจัดขึ้นตั้งแต่วันที่ 16 ถึง 25 มกราคม ค.ศ. 2024 กลุ่มนี้ประกอบไปด้วยซาอุดีอาระเบีย, ไทย, คีร์กีซสถาน และโอมาน
ทีม.
หมายเหตุ
<templatestyles src="Reflist/styles.css" />
นัด.
ไทย พบ คีร์กีซสถาน.
<section begin=F1 /><section end=F1 />
ซาอุดีอาระเบีย พบ โอมาน.
<section begin=F2 /><section end=F2 />
โอมาน พบ ไทย.
<section begin=F3 /><section end=F3 />
คีร์กีซสถาน พบ ซาอุดีอาระเบีย.
<section begin=F4 /><section end=F4 />
ซาอุดีอาระเบีย พบ ไทย.
<section begin=F5 /><section end=F5 />
คีร์กีซสถาน พบ โอมาน.
<section begin=F6 /><section end=F6 />
ระเบียบวินัย.
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
อนุชา รัตนมาลย์

อนุชา รัตนมาลย์ (15 มิถุนายน 2476 – ?) เป็นอดีตนักแสดงชายชาวไทย
ประวัติ.
อนุชา รัตนมาลย์ มีชื่อจริงว่า เอนก ชิตานุวัตร เกิดเมื่อวันพฤหัสบดีที่ 15 มิถุนายน พ.ศ. 2476 ในบรรดาพี่น้อง 5 คน เรียนจบหลักสูตรการอาวุธเทคนิคจากกองทัพอากาศ ก็เลยเข้ารับราชการเป็นทหารอากาศ ต่อมาลาออกจากราชการทหารมาเป็นครูสอนภาษาอังกฤษที่ใกล้ ๆ ศาลาเฉลิมกรุง
การทำงานในวงการบันเทิง.
เอนกเข้าสู่วงการภาพยนตร์จากการชักชวนของ แดน กฤษดา นักเขียนชื่อดังในยุคนั้นซึ่งเป็นเพื่อนโดยได้นำไปฝากกับ ประทีป โกมลภิส ผู้กำกับชื่อดังในยุคนั้นแห่งทัศไนยภาพยนตร์ ซึ่งคุณประทีปได้ตั้งชื่อในการแสดงให้เอนกว่า อนุชา รัตนมาลย์ โดยภาพยนตร์เรื่องแรกที่เขาได้แสดงคือเรื่อง "เด็ดดอกฟ้า" เมื่อวันที่ 26 พฤษภาคม พ.ศ. 2504 โดยแสดงคู่กับภาวนา ชนะจิต ต่อมาอนุชาได้ร่วมกับเพื่อนในวงการอย่างมิตร ชัยบัญชา, วิน วันชัย ไพรัช สังวริบุตร และทานทัต วิภาตะโยธิน ตั้งบริษัทผลิตภาพยนตร์ชื่อ "วชิรนทร์ภาพยนตร์" สร้างภาพยนตร์เรื่องแรกคือเรื่อง "ยอดขวัญจิต" แต่ไม่ประสบความสำเร็จ ต่อมาคือเรื่อง "ทับสมิงคลา" ในชุดอินทรีแดง ซึ่งประสบความสำเร็จ
รัฐบาลเปลี่ยนผ่านเอธิโอเปีย

รัฐบาลเปลี่ยนผ่านเอธิโอเปีย (TGE) เป็นรัฐบาลที่จัดตั้งขึ้นหลังจากที่แนวร่วมปฏิวัติประชาธิปไตยประชาชนเอธิโอเปีย (EPRDF) ยึดอำนาจจากรัฐบาลของ สาธารณรัฐประชาธิปไตยประชาชนเอธิโอเปีย (PDRE) ในปี 1991 โดยมี เมเลส เซนาวี ดำรงตำแหน่งประธานรัฐบาลในขณะที่ ทามรัต เลน เป็นนายกรัฐมนตรี ท่ามกลางการเปลี่ยนแปลงที่สำคัญอื่น ๆ ในสถาบันทางการเมืองของประเทศ เอธิโอเปียอยู่ภายใต้อำนาจของรัฐบาลเปลี่ยนผ่านที่มีการปรับแนวเขตแดนตามอัตลักษณ์ทางภาษาชาติพันธุ์ รัฐบาลนี้ได้มีอยู่จนถึงปี 1995 เมื่อเปลี่ยนผ่านเป็นและเปลี้ยนชื่อประเทศเป็น สหพันธ์สาธารณรัฐประชาธิปไตยเอธิโอเปีย
ประวัติศาสตร์และภูมิหลัง.
ในเดือนพฤษภาคม 1991 สาธารณรัฐประชาธิปไตยประชาชนเอธิโอเปีย (PDRE) ถูกโค่นล้มโดยกองกำลังที่ประกอบด้วย TPLF และ EPRFF ที่ควบคุมโดย TPLF โดยมีคำมั่นสัญญาว่าจะยอมรับสิทธิมนุษยชนและประชาธิปไตย การเปิดเสรีภาคเศรษฐกิจ และการฟื้นฟูทางการเมือง โดยสาธารณรัฐประชาธิปไเอธิโอตยเปียซึ่งเป็นระบอบพลเรือนใหม่ล่าสุดของประเทศ ถูกปกครองโดยผู้นำของเดร์ก (1974-1987) ซึ่งเป็นรัฐบาลทหารที่นำโดย เมินกึสทู ฮัยเลอ มารียัม ซึ่งยึดอำนาจโดยการโค่นล้มจักรพรรดิ ฮายิเล เซลาสซี ที่ปกครองมายาวนานถึงปี 1974 เดร์ก (หมายถึง "คณะกรรมการ" หรือ "สภา") และผู้นำเป็นที่รู้จักจากการปรับโครงสร้างสถาบันทางการเมืองและเศรษฐกิจของประเทศอย่างมาก บ่อยครั้งที่มีการปราบปรามและความหวาดกลัว ในขณะเดียวกันก็เปลี่ยนบทบาทของรัฐบาลกลางในกิจการภายในประเทศ โครงการต่างๆ เช่น โครงการหมู่บ้านขนาดใหญ่ที่ดำเนินการในส่วนต่าง ๆ ของประเทศ เป็นเครื่องยืนยันถึงความมุ่งมั่นของรัฐบาลที่มีต่อมาตรการปฏิรูปอย่างสุดโต่ง
เมื่ออยู่ในอำนาจ ผู้นำของคอมมิสวนิสต์เอธิโอเปียยังคงดำเนินตามเป้าหมายในฐานะอดีตผู้นำเดร์ก เช่น การกลับมาดำเนินโครงการตั้งถิ่นฐานใหม่ที่ถูกบังคับ ซึ่งหลายคนมองว่าไม่สามารถปฏิบัติได้ และท้ายที่สุดก็พบกับเสียงวิจารณ์จากนานาชาติจำนวนมาก นักวิชาการตั้งข้อสังเกตว่าการล่มสลายของสาธารณรัฐประชาธิปไตยเอธิโอเปียส่วนใหญ่เกิดขึ้นได้จากการสูญเสียการสนับสนุนทั้งทางการเงินและการทหารจากสหภาพโซเวียตที่ลดน้อยถอยลง ซึ่งก่อนหน้านี้เคยสนับสนุนกลุ่มเดร์ก หลังจากการยึดอำนาจในปี 1974 แนวร่วมปลดปล่อยใช้ประโยชน์จากรัฐที่อ่อนแอของสาธารณรัฐประชาธิปไตยเอธิโอเปียที่มีการจัดการที่ผิดพลาดและความไม่เป็นที่นิยมโดยทั่วไปเมื่อกองกำลังกบฏเข้ายึดอำนาจอย่างเป็นทางการจากรัฐบาลในเดือนพฤษภาคม 1991
ไม่นานหลังจากที่แนวร่วมปลดปล่อยยึดเมืองหลวงของประเทศได้ ก็มีการเรียก "การประชุมระดับชาติว่าด้วยสันติภาพและการปรองดอง" ที่เมืองแอดดิสอาบาบา การประชุมนี้จัดขึ้นในเดือนกรกฎาคม 1991 โดยมีจุดมุ่งหมายเพื่อร่างกรอบการเปลี่ยนแปลงสำหรับช่วงเวลาหลังการเปลี่ยนแปลงระบอบการปกครองครั้งล่าสุด 7  การเคลื่อนไหวทางการเมืองที่มีพื้นฐานจากชาติพันธุ์ที่โดดเด่นบางกลุ่มที่มีอยู่ ได้แก่ แนวร่วมปลดปล่อยโอโรโม แนวร่วมปลดปล่อยห่างไกล และ แนวร่วมปลดปล่อยโซมาเลียตะวันตก องค์กรทางการเมืองใด ๆ ที่ต้องการเข้าร่วมจะต้องเน้นที่อัตลักษณ์ทางชาติพันธุ์ ด้วยเหตุนี้ องค์กรหลายแห่งจึงถูกสร้างขึ้นอย่างรวดเร็วเพื่อจุดประสงค์นั้น ส่งผลให้เกิดการพัฒนาอย่างรวดเร็วของขบวนการเคลื่อนไหวทางชาติพันธุ์ที่นำโดยชนชั้นสูงในเมือง 45  บุคคลหรือองค์กรทางการเมืองใดๆ ที่เกี่ยวข้องกับพรรคแรงงานของของเมินกิสตูของเอธิโอเปียก็ไม่ได้รับอนุญาตให้เข้าร่วมเช่นกัน
ประเทศคาซัคสถานในโอลิมปิกฤดูร้อน 2024

ประเทศคาซัคสถาน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อนหลังยุคโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
จักรยาน.
ถนน.
ผลการแข่งขันดังนี้
พุธิตา ชัยอนันต์

พุธิตา ชัยอนันต์ (เกิด 9 ตุลาคม พ.ศ. 2530) ชื่อเล่น จีน เป็นนักกิจกรรมทางการเมืองและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ โดยเป็นสมาชิกสภาผู้แทนราษฎรที่ได้รับคะแนนสูงสุดเป็นอันดับสาม ของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และเป็นสมาชิกสภาผู้แทนราษฎรเพศหญิงที่ได้คะแนนสูงสุด
ประวัติ.
พุธิตา ชัยอนันต์ เกิดวันที่ 9 ตุลาคม พ.ศ. 2530 เข้าเรียนชั้นประถมศึกษาจนถึงชั้นมัธยมศึกษาตอนปลายที่โรงเรียนเรยีนาเชลีวิทยาลัย จังหวัดเชียงใหม่ จากนั้นได้เข้าศึกษาต่อระดับปริญญาตรีด้านกฎหมายที่คณะนิติศาสตร์ มหาวิทยาลัยเชียงใหม่ และปริญญาโท ศิลปศาสตรมหาบัณฑิต สาขาสังคมวิทยาและมานุษยวิทยา (พัฒนาสังคม) จากคณะสังคมศาสตร์ มหาวิทยาลัยเชียงใหม่
พุธิตา เป็นนักกิจกรรมรณรงค์เรื่องประชาธิปไตยตั้งแต่เมื่อครั้งเป็นนักศึกษามหาวิทยาลัยเชียงใหม่
งานการเมือง.
พุธิตา เป็นนักเคลื่อนไหวด้านการเมืองตั้งแต่เมื่อครั้งเป็นนักศึกษา เคยยื่นหนังสือให้คณะกรรมการการเลือกตั้ง เมื่อวันที่ 28 มกราคม พ.ศ. 2557 เรียกร้องให้คณะกรรมการเลือกตั้งลาออกทั้งชุดและมีการชูป้ายข้อความ “เห็นหัวเราบ้าง” จนเป็นไวรัล เคยทำงานเป็นอาสาสมัครนักสิทธิมนุษยชน มูลนิธิสร้างความเข้าใจเรื่องสุขภาพผู้หญิง และเป็นเจ้าหน้าที่ฝ่ายกฎหมายกลุ่มนิเวศวัฒนธรรมศึกษา ต่อมาได้เข้าร่วมงานการเมืองกับพรรคอนาคตใหม่ และได้รับหน้าที่เป็นผู้ช่วย ส.ส.แบบบัญชีรายชื่อ พรรคอนาคตใหม่ (สุรเชษฐ์ ประวีณวงศ์วุฒิ) และเป็นผู้ชำนาญการประจำตัว ส.ส.แบบแบ่งเขต (เท่าพิภพ ลิ้มจิตรกร) ในปีต่อมา
พุธิตาลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล เขตเลือกตั้งที่ 4 แข่งขันกับ วิทยา ทรงคำ จากพรรคเพื่อไทย และกิ่งกาญจน์ ณ เชียงใหม่ จากพรรครวมไทยสร้างชาติ โดยในการลงพื้นที่หาเสียงเธอได้พบกับพลเอก ประยุทธ์ จันทร์โอชา แคนดิเดตนายกรัฐมนตรีของพรรครวมไทยสร้างชาติ เธอตะโกนต่อหน้าพลเอก ประยุทธ์ ว่าการหาเสียงว่าพรรคก้าวไกลจะยกเลิกการมีทหาร เข้าข่ายการโกหกบิดเบือน สร้างข่าวปลอม เพราะไม่มีพรรคการเมืองใดเสนอนโยบายยกเลิกกองทัพหรือทหาร ในที่สุดผลการเลือกตั้งปรากฏว่าเธอได้รับเลือกตั้งด้วยคะแนนเสียง 62,009 คะแนน ทำให้เป็นผู้สมัครสส.แบบแบ่งเขตของพรรคก้าวไกลที่ได้รับคะแนนเสียงสูงที่สุดของพรรค
ชีวิตส่วนตัว.
พุธิตาสมรสกับพันตำรวจโทชวลิต เลาหอุดมพันธ์ ในปี พ.ศ. 2564 โดยชวลิตได้เป็นสมาชิกสภาผู้แทนราษฎรแบบบัญชีรายชื่อในขณะนั้น ในนามพรรคอนาคตใหม่ และพรรคก้าวไกล ในเวลาต่อมา
ดาร์เรน เอลส์

ดาร์เรน เอลส์ (เกิด 6 สิงหาคม ค.ศ. 1972) เป็นผู้บริหารกีฬาชาวอังกฤษ ซึ่งปัจจุบันดำรงตำแหน่งประธานเจ้าหน้าที่บริหารของนิวคาสเซิลยูไนเต็ด
ก่อนหน้านี้เขาเป็นนักฟุตบอลที่เล่นทั้งระดับวิทยาลัยและระดับอาชีพในสหรัฐอเมริกา เขาเป็น 11 ผู้เล่นตัวจริงของออลอเมริกัน ใน ค.ศ. 1994 ในตำแหน่งกองหน้า และได้รับเคมบริดจ์บลู ใน ค.ศ. 1998 ในเดือนกรกฎาคม ค.ศ. 2010 เขาได้รับการแต่งตั้งเป็นผู้อำนวยการฝ่ายบริหารฟุตบอลของทอตนัมฮอตสเปอร์ ใน ค.ศ. 2014 เขาดำรงตำแหน่งประธานเจ้าหน้าที่บริหารของสโมสรฟุตบอลแอตแลนตายูไนเต็ดในเมเจอร์ลีกซอกเกอร์
ชีวิตในวัยเด็ก.
เอลส์เติบโตในเคมบริดจ์ ประเทศอังกฤษ เมื่อเขาใกล้จะจบการศึกษาระดับมัธยมศึกษา เขาต้องเผชิญกับการตัดสินใจว่าจะเข้าเรียนในมหาวิทยาลัยหรือไม่ก็มุ่งสู่อาชีพนักฟุตบอล เมื่อแมวมองของมหาวิทยาลัยในอเมริกาทาบทามโดยเสนอโอกาสให้เขาเล่นและเข้าเรียนในมหาวิทยาลัย เขาจึงตัดสินใจย้ายไปอยู่ที่สหรัฐอเมริกา
การศึกษาและฟุตบอลระดับมหาวิทยาลัย.
เอลส์เข้าศึกษาที่มหาวิทยาลัยบราวน์ซึ่งเป็นสมาชิกของไอวีลีกโดยเล่นในทีมฟุตบอลระดับ NCAA Division 1 ของมหาวิทยาลัยตั้งแต่ ค.ศ. 1991 ถึง 1994
เซียนเปย์

เซียนเปย์  เป็นชนร่อนเร่โบราณซึ่งสันนิษฐานว่าอาจเป็นชนชาติในตระกูลโพรโต-มองโกล ที่ครั้งหนึ่งเคยอาศัยอยู่ในทุ่งหญ้าสเตปป์ในยูเรเชียตะวันออก ในบริเวณที่เป็นประเทศมองโกเลีย เขตปกครองตนเองมองโกเลียใน และภาคตะวันออกเฉียงเหนือของจีนในปัจจุบัน นอกจากนี้ยังมีทฤษฎีอื่น ๆ ที่หนักแน่นว่าชนเซียนเปย์เป็นสมาพันธ์หลายเชื้อชาติที่มีอิทธิพลจากกลุ่มชนมองโกลและกลุ่มชนเติร์ก กลุ่มชนเซียนเปย์มาจากกลุ่มชนตงหูที่แตกออกเป็นชนเผ่าอูหฺวานและเซียนเปย์หลังถูกชนเผ่าซฺยงหนูตีแตกพ่ายเมื่อปลายศตวรรษที่ 3 ก่อนคริสต์กาล ชาวเซียนเปย์ส่วนใหญ่เป็นผู้อยู่ใต้บังคับบัญชาของชนร่อนเร่ที่มีอำนาจมากกว่าและราชวงศ์ฮั่น จนกระทั่งขึ้นมีชื่อเสียงในปี ค.ศ. 87 จากการสังหารโยฺวหลิว ผู้เป็นฉาน-ยฺหวีของชนเผ่าซฺยงหนู 
หลังจากพ่ายแพ้หลายครั้งในช่วงปลายยุคสามก๊ก ชาวเซียนเปย์ก็อพยพลงใต้และตั้งรกรากใกล้กับชุมชนชาวฮั่นและยอมเป็นประเทศราช จึงได้รับบรรดาศักดิ์เป็นกง เนื่องจากเผ่าเซียนเปย์มู่หรง, ทั่วป๋า และตฺว้าน เป็นหนึ่งในห้าชนเผ่าที่เป็นประเทศราชของราชวงศ์จิ้นตะวันตกและจิ้นตะวันออก จึงมีส่วนร่วมในการก่อจลาจลของห้าชนเผ่าในฐานะพันธมิตรของราชวงศ์จิ้นตะวันออกเพื่อต่อต้านอนารยชนอีกสี่เผ่าคือซฺยงหนู, เจี๋ย, ตี และเชียง
มีช่วงหนึ่งที่ชาวเซียนเปย์พ่ายแพ้และถูกพิชิตโดยราชวงศ์เฉียนฉินที่นำโดยชาวตี ก่อนที่จะล่มสลายไม่นานหลังจากพ่ายแพ้ในยุทธการที่แม่น้ำเฝย์โดยราชวงศ์จิ้นตะวันออก ต่อมาชาวเซียนเปย์ได้ก่อตั้งราชวงศ์ของตนเองและรวมจีนตอนเหนืออีกครั้งภายใต้ราชวงศ์เว่ย์เหนือ รัฐเหล่านี้มีทั้งที่ต่อต้านและส่งเสริมการทำให้เป็นจีน แต่มีแนวโน้มไปทางส่งเสริมและได้รวมเข้ากับประชากรจีนทั่วไปโดยราชวงศ์ถัง ราชวงศ์เว่ย์เหนือยังจัดให้ชนชั้นสูงชาวฮั่นแต่งงานกับลูกสาวของราชวงศ์ชาวทั่วป๋าในช่วงทศวรรษที่ 480 มากกว่าร้อยละ 50 ของเจ้าหญิงชาวทั่วป๋าเซียนเปย์แห่งราชวงศ์เว่ยเหนือแต่งงานกับชายชาวฮั่นทางตอนใต้จากพระราชวงศ์และขุนนางจากราชวงศ์ใต้ที่แปรพักตร์และย้ายไปทางเหนือเพื่อเข้าร่วมกับราชวงศ์เว่ย์เหนือ
อีเอฟแอลลีกวัน เพลย์ออฟ 2023 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2023 นัดชิงชนะเลิศ เป็นแมตช์ฟุตบอลที่จะลงเล่นกันในวันที่ 29 พฤษภาคม พ.ศ. 2566 ที่ สนามกีฬาเวมบลีย์ ใน ลอนดอน, เพื่อตัดสินหาทีมที่สามและทีมสุดท้ายเพื่อที่จะได้เลื่อนชั้นจาก อีเอฟแอลลีกวัน, ระดับที่สาม ฟุตบอลอังกฤษ สู่ อีเอฟแอลแชมเปียนชิป. สองทีมที่ดีที่สุดของฤดูกาล อีเอฟแอลลีกวัน ฤดูกาล 2022–23 จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายสำหรับ ฤดูกาล 2023–24 ในแชมเปียนชิป.
แมตช์.
รายละเอียด.
<onlyinclude></onlyinclude>
อีเอฟแอลลีกทู ฤดูกาล 2022–23

อีเอฟแอลลีกทู ฤดูกาล 2022–23 (หรือที่เรียกว่า สกาย เบท ลีกทู ด้วยเหตุผลด้านการสนับสนุน) เป็นฤดูกาลที่ 19 ของฟุตบอลลีกทู ภายใต้ชื่อปัจจุบันและเป็นฤดูกาลที่ 31 ภายใต้รูปแบบการแบ่งลีกปัจจุบัน.
การเปลี่ยนแปลงทีม.
มายังลีกทู.
เลื่อนชั้นจาก เนชันนัลลีก
ตกชั้นจาก ลีกวัน
จากลีกทู.
เลื่อนชั้นสู่ ลีกวัน
ตกชั้นสู่ เนชันนัลลีก
หมายเหตุ.
<templatestyles src="Reflist/styles.css" />
VizieR

VizieR เป็นบริการสำหรับค้นสารบัญแฟ้มทางดาราศาสตร์ที่เปิดให้บริการโดยศูนย์ข้อมูลดาราศาสตร์สทราซบูร์ของหอดูดาวสทราซบูร์ในเมืองสทราซบูร์ ประเทศฝรั่งเศส
จนถึง ณ เดือนมกราคม 2022 ได้มีสารบัญแฟ้มมากกว่า 20,000 รายการถูกเก็บไว้
ความเป็นมา.
VizieR มีจุดเริ่มต้นมาจาก เบราเซอร์สารบัญแฟ้ม ESIS (European Space Information System Catalogue Browser) ก่อตั้งโดยองค์การอวกาศยุโรปในปี 1993 ตั้งแต่ก่อนที่จะมีเวิลด์ไวด์เว็บ โดยโครงการ ESIS ซึ่งเดิมมีจุดมุ่งหมายเพื่อสนับสนุนโลกแห่งวิทยาศาสตร์อวกาศนั้น ได้รับการพัฒนาในฐานะฐานข้อมูลเครือข่ายที่อนุญาตให้เข้าถึงสารบัญแฟ้มทางดาราศาสตร์และข้อมูลเชิงสังเกตในรูปแบบและประเภทที่แตกต่างกันไป หลังจากนั้น ESIS จึงได้ถูกถ่ายโอนไปยังศูนย์ข้อมูลดาราศาสตร์สทราซบูร์ ซึ่งรวบรวมและแจกจ่ายข้อมูลทางดาราศาสตร์มาเป็นเวลาหลายปี
นับตั้งแต่เปิดตัวในปี 1996 VizieR ได้กลายเป็นแหล่งอ้างอิงสำหรับนักวิจัยทั่วโลกในการเข้าถึงข้อมูลสารบัญแฟ้มที่เผยแพร่ในวารสารดาราศาสตร์เป็นประจำ ในปี 1997 ศูนย์ข้อมูลดาราศาสตร์สทราซบูร์ได้ปรับปรุงบริการ VizieR ใหม่เพื่อให้บริการที่ดีขึ้นในแง่ของพลังการค้นหาและปริมาณข้อมูล ณ เดือนกุมภาพันธ์ 2021 VizieR มีข้อมูลสารบัญแฟ้มมากกว่า 20,000 รายการ ทำให้เป็นแหล่งข้อมูลหลักสำหรับหอดูดาวเสมือน
การใช้งาน.
จากหน้าแรกของ VizieR บนเว็บไซต์ของศูนย์ข้อมูลดาราศาสตร์สทราซบูร์ สามารถค้นหาตามชื่อสารบัญแฟ้ม ผู้สร้าง หรือตำแหน่งของเทห์ฟากฟ้าบนทรงกลมท้องฟ้า นอกจากนี้ บริการค้นหาวัตถุท้องฟ้า SIMBAD ซึ่งให้บริการโดยศูนย์ข้อมูลดาราศาสตร์สทราซบูร์เช่นกันยังสร้างลิงก์ไปยังสารบัญแฟ้มที่มีข้อมูลของวัตถุท้องฟ้าที่ต้องการค้นหาโดยอัตโนมัติ ดังนั้นจึงสามารถที่จะเข้าถึง VizieR จากลิงก์นั้นได้
ฟาโรห์เนบคา

พระนามของฟาโรห์เนบคาได้บันทึกไว้เป็นพระนามอื่นจากหลุมฝังศพของนักบวชในลัทธิของพระองค์และในคาร์ทูชที่เป็นไปได้ว่าจะเกี่ยวข้องกับพระองค์จากเบอิต คัลลัฟ ซึ่งปรากฏอยู่ในบันทึกพระนามจากช่วงสมัยรามเสสของราชอาณาจักรใหม่ที่บันทึกขึ้นในช่วงเวลาภายหลังและภายในเนื้อความของบันทึกปาปิรุสเวสต์คาร์ ถ้าหากรอยตราประทับจากเบอิต คัลลัฟเป็นภาพพระนามของฟาโรห์เบคาจริง จะทำให้พระองค์ทรงเป็นฟาโรห์พระองค์แรกสุดท้ายที่ทรงบันทึกพระนามครองราชย์ด้วยวิธีดังกล่าว มิฉะนั้น การประทับตราดังกล่าวก็ถือว่าเกี่ยวข้องกับฟาโรห์ฮูนิได้
นักไอยคุปต์วิทยาส่วนใหญ่เชื่อว่า เนบคา เป็นพระนามครองราชย์ของฟาโรห์ซานัคต์ ซึ่งเป็นผู้ปกครองพระองค์ที่สามหรือสี่ของราชวงศ์ที่สาม ซึ่งปรากฏหลักฐานทางโบราณคดีที่สามารถยืนยันเล็กน้อยและทรงต้องครองราชย์เป็นระยะเวลาสั้น ๆ โดยข้อสมมติฐานที่เก่ากว่านั้นเป็นไปตามแหล่งข้อมูลจากสมัยราชอาณาจักรใหม่ ข้อมูลทั้งสองแหล่งได้ระบุว่าฟาโรห์เนบคาทรงเกี่ยวข้องกับการสถาปนาราชวงศ์ที่สาม ซึ่งเป็นข้อมูลที่ในปัจจุบันเชื่อว่าขัดแย้งกับหลักฐานทางโบราณคดี หลุมฝังพระบรมศพของฟาโรห์เนบคาไม่ได้ระบุตำแหน่งที่แน่นอนและมีการเสนอข้อสันนิษฐานสถานที่ฝังพระบรมศพอยู่สามแห่ง คือ มาสตาบาที่เบอิต คัลลัฟ ซึ่งฟาโรห์ซานัคต์ทรงโปรดให้สร้างขึ้นจากจอห์น การ์สแตง, โครงสร้างอิฐโคลนในอาบู ราวาช ซึ่งเชื่อว่าเป็นหลุมฝังพระบรมศพของฟาโรห์เนบคาจากสเวลิมและด็อดสัน และพีระมิดซาวเยต อัล'อัรยันเหนือที่ยังสร้างไม่แล้วเสร็จ
ณัฐพล โตวิจักษณ์ชัยกุล

ณัฐพล โตวิจักษณ์ชัยกุล (เกิด 22 สิงหาคม พ.ศ. 2531) ชื่อเล่น ก๊อป เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ สังกัดพรรคประชาชน เป็นบุตรของนายสุรพงษ์ โตวิจักษณ์ชัยกุล อดีตรองนายกรัฐมนตรีและอดีตรัฐมนตรีว่าการกระทรวงการต่างประเทศในรัฐบาลยิ่งลักษณ์ ชินวัตร
ประวัติ.
ณัฐพล เกิดเมื่อวันที่ 22 สิงหาคม พ.ศ. 2531 เป็นบุตรนายสุรพงษ์ นางอัญชลี โตวิจักษณ์ชัยกุล สำเร็จการศึกษาชั้นมัธยมศึกษา จากโรงเรียนมงฟอร์ตวิทยาลัย ระดับปริญญาตรี คณะบริหารธุรกิจ จากมหาวิทยาลัยเชียงใหม่ และระดับปริญญาโท ด้านบริหารธุรกิจ จากมหาวิทยาลัยแคลิฟอร์เนีย ลูเธอรัน ประเทศสหรัฐอเมริกา
ณัฐพล ชอบการวิ่งทางไกลเป็นกิจกรรมประจำ
การทำงาน.
ณัฐพล ทำธุรกิจเกสต์เฮาส์ในเมืองเชียงใหม่ ต่อมาเริ่มสนใจงานการเมืองและเข้าร่วมกิจกรรมกับพรรคก้าวไกล ในปี 2564 เริ่มลงพื้นที่หาเสียงในเขตเลือกตั้งที่ 3 ซึ่งเป็นพื้นที่บ้านเกิดของทักษิณ ชินวัตร ในระยะแรกจึงยังไม่ได้หวังผลทางการเมืองมากนัก แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาสามารถเอาชนะทัศนีย์ บูรณุปกรณ์ จากพรรคเพื่อไทยได้ ปัจจุบันดำรงตำแหน่งโฆษกประจำคณะกรรมาธิการการท่องเที่ยว สภาผู้แทนราษฎร
สมาชิกสภาผู้แทนราษฎร.
ณัฐพล โตวิจักษณ์ชัยกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
SIMBAD

SIMBAD (Set of Identifications, Measurements, and Bibliography for Astronomical Data, ชุดของการระบุ การวัด และบรรณานุกรมสำหรับข้อมูลทางดาราศาสตร์) เป็นฐานข้อมูลของวัตถุท้องฟ้านอกระบบสุริยะ ได้รับการดูแลและดำเนินการโดยศูนย์ข้อมูลดาราศาสตร์สทราซบูร์ของหอดูดาวสทราซบูร์ในฝรั่งเศส
SIMBAD สร้างขึ้นโดยการรวม สารบัญแฟ้มระบุดาว (Catalog of Stellar Identifications, CSI) และ ดัชนีดาวบรรณานุกรม (Bibliographic Star Index, BSI) ซึ่งเคยมีอยู่ที่ศูนย์คำนวณเมอดงจนถึงปี 1979 และขยายเพิ่มเติมโดยรวมสารบัญแฟ้มดาวฤกษ์ เอกสาร และข้อมูลเพิ่มเติมอื่น ๆ เข้าด้วยกัน มีให้บริการทางออนไลน์ตั้งแต่ รุ่น 2 ซึ่งพัฒนาขึ้นในปี 1981 รุ่น 3 เปิดตัวในปี 1990 ได้รับการพัฒนาโดยใช้ภาษาซี และดำเนินการบนระบบยูนิกซ์ที่หอดูดาวสทราซบูร์ ปัจจุบันเป็นรุ่นที่ 4 ข้อมูลจะถูกจัดเก็บไว้ในฐานข้อมูล (DBMS) โพสต์เกรสคิวเอล และสามารถดูได้ด้วยซอฟต์แวร์สนับสนุนที่เขียนด้วยภาษาจาวา ณ วันที่ 14 มิถุนายน 2022 มีข้อมูลเกี่ยวกับวัตถุท้องฟ้า 13,346,575 ดวงเก็บไว้
ดาวเคราะห์น้อย (4692) SIMBAD ได้รับการตั้งชื่อเพื่อเป็นเกียรติแก่เจ้าหน้าที่ทุกคนในศูนย์ข้อมูลดาราศาสตร์สทราซบูร์ ซึ่งมีส่วนในการสร้างและบำรุงรักษาฐานข้อมูลบรรณานุกรมและบริการค้นหารายการออนไลน์ของ SIMBAD
วิธีการใช้งาน.
เมื่อค้นหาข้อมูลท้องฟ้าด้วย SIMBAD สามารถใช้การค้นหาพื้นฐานและฟังก์ชันอื่น ๆ ได้มากมาย แต่ในที่นี้จะอธิบายเฉพาะวิธีการใช้การค้นหาพื้นฐานเท่านั้น
ในหน้า การค้นหาพื้นฐาน สามารถค้นหาโดยป้อนชื่อวัตถุเป็นภาษาอังกฤษ หากมีวัตถุท้องฟ้าที่ตรงกันหลังจากการค้นหา ชื่อจะถูกแสดงที่ด้านบน นอกจากนี้ยังสามารถค้นหาได้ไม่เพียงแค่ชื่อเฉพาะเท่านั้น แต่ยังค้นหาด้วยชื่อในระบบไบเออร์ หรือหมายเลขภายในสารบัญแฟ้มต่าง ๆ ได้อีกด้วย ตัวอย่างเช่นในกรณีของดาวเวกา ไม่ว่าจะค้นหาโดยพิมพ์ชื่อ "Alpha Lyra" หรือพิมพ์ "HD 172167" ก็จะได้ข้อมูลที่เหมือนกัน
ศูนย์ข้อมูลดาราศาสตร์สทราซบูร์

ศูนย์ข้อมูลดาราศาสตร์สทราซบูร์ (CDS) เป็นศูนย์ข้อมูลที่รวบรวมและเผยแพร่ข้อมูลทางดาราศาสตร์ ศูนย์ข้อมูลอยู่ที่หอดูดาวสทราซบูร์ในเมืองสทราซบูร์ ประเทศฝรั่งเศส ศูนย์ข้อมูลนี้ก่อตั้งขึ้นใน ปี 1972 ภายใต้ชื่อ ศูนย์ข้อมูลดาว  จากนั้นถูกเปลี่ยนเป็นชื่อปัจจุบันในปี 1983 ในปี 1990 ศูนย์ข้อมูลนี้ได้เริ่มให้บริการออนไลน์โดยใช้เทคโนโลยีอินเทอร์เน็ต บริการออนไลน์ที่นำเสนอในปัจจุบันได้แก่
ในปี 2003 ศูนย์ข้อมูลดาราศาสตร์สทราซบูร์ได้เป็นเจ้าภาพการประชุมระหว่างประเทศเกี่ยวกับซอฟต์แวร์และระบบการวิเคราะห์ข้อมูลทางดาราศาสตร์ที่เรียกว่า ADASS (Astronomical Data Analysis Software and Systems, ซอฟต์แวร์และระบบวิเคราะห์ข้อมูลทางดาราศาสตร์)
ฟาโรห์เซดจ์เอส

ในช่วงคริสต์ศตวรรษที่ 19 นักไอยคุปต์วิทยาและนักประวัติศาสตร์เชื่อว่าเป็นพระนามของกษัตริย์ เพราะอาลักษณ์ผู้บันทึกพระนามได้ใส่คำว่า "เซดจ์เอส" ไว้ในคาร์ทูช แต่เมื่อความรู้เกี่ยวกับการใช้ถ้อยคำและไวยากรณ์ของภาษาอียิปต์โบราณก้าวหน้าขึ้น นักวิชาการก็ตระหนักถึงความหมายที่แท้จริงของพระนาม โดยที่คำว่า "เซดจ์เอส" หมายถึง "ละเว้น" หรือ "หายไป" และพวกอาลักษณ์ใช้คำนี้เป็นนามแฝงแทนพระองค์ที่อ่านไม่ออกของฟาโรห์ในขณะนั้น และใส่พระนามที่ล้อมรอบมันด้วยสัญลักษณ์คาร์ทูชเพื่อทำเครื่องหมายว่าเป็นพระนามของกษัตริย์ แต่อาลักษณ์รุ่นต่อ ๆ มาเข้าใจผิดว่ามันเป็นพระนามเดิมจริงของกษัตริย์ที่จะปรากฎในบันทึกรายพระนาม กรณีที่คล้ายกันสามารถสังเกตได้จากพระนามคลุมเครือของฟาโรห์ฮูดเจฟา ซึ่งใช้เป็นนามแฝงสำหรับพระนามที่ขาดหายไป ในปัจจุบันนี้ ยังเป็นที่ถกเถียงกันอย่างดุเดือดว่าฟาโรห์พระองค์ใดของราชวงศ์ที่สามจะเป็นฟาโรห์พระองค์เดียวกันกับฟาโรห์ของคาร์ทูชหมายเลข 18
สารานุกรมดาวเคราะห์นอกระบบ

สารานุกรมดาวเคราะห์นอกระบบ  เป็นเว็บไซต์ทางดาราศาสตร์ที่มีข้อมูลเกี่ยวกับดาวเคราะห์นอกระบบ
ภาพรวม.
เนื้อหาหลักของสารานุกรมดาวเคราะห์นอกระบบคือสรุปรวมรวมข้อมูลพื้นฐาน เช่น มวล รัศมี กึ่งแกนเอกวงโคจร คาบการโคจร ความเอียงของวงโคจร อุณหภูมิพื้นผิว องค์ประกอบของชั้นบรรยากาศ ปีที่ค้นพบ และวันที่ค้นพบดาวเคราะห์นอกระบบ นอกจากแค็ตตาล็อกที่มีดาวเคราะห์ทั้งหมดแล้ว ยังมีแค็ตตาล็อกที่จัดแบ่งโดยวิธีการสังเกต และแค็ตตาล็อกของดาวเคราะห์ที่ยังไม่ได้รับการยืนยันหรือถูกถอนออกไปแล้ว นอกจากนี้ยังมีหน้าแต่ละหน้าสำหรับดาวเคราะห์และดาวฤกษ์ ซึ่งสามารถเรียกดูข้อมูลโดยละเอียดและเอกสารอ้างอิงข้อมูลและงานวิจัยที่เกี่ยวข้องได้ นอกจากนี้ยังมีรวบรวมลิงก์ไปยังวรรณกรรมเกี่ยวกับดาวเคราะห์นอกระบบ หน้าเหล่านี้ได้รับการปรับปรุงเป็นครั้งคราวตามเอกสารและการนำเสนอในงานประชุมวิชาการ
เว็บไซต์นี้เปิดในเดือนกุมภาพันธ์ 1995 โดยฌ็อง ชไนเดอร์ แห่งหอดูดาวปารีส นอกจากภาษาอังกฤษแล้ว ยังรองรับ ภาษาฝรั่งเศส สเปน โปรตุเกส เยอรมัน โปแลนด์ อิตาลี เปอร์เซีย อาหรับ รัสเซีย และ ญี่ปุ่น
สารานุกรมดาวเคราะห์นอกระบบมักได้รับการนำเสนอในเอกสาร และสื่อ ฐานข้อมูลดาราศาสตร์ SIMBAD ก็มีการลิงก์มายังสารานุกรมดาวเคราะห์นอกระบบด้วย
เนเฟอร์

อักษรอียิปต์โบราณที่มีความหมายว่า "สมบูรณ์แบบ, พร้อมสรรพ" (และพร้อมความหมายเพิ่มเติมว่า "เหมาะสม, น่าพอใจ, ดี, สวยงาม") ในรายการสัญลักษณ์ของการ์ดิเนอร์เป็นสัญลักษณ์หมายเลข F35 และค่าการออกเสียงของคำดังกล่าวคือ พร้อมการออกเสียงสัทอักษรสากลที่สร้างขึ้นใหม่คือ [nafir] และการเปล่งเสียงแบบอียิปต์ดั้งเดิมคือ 
อักษรอียิปต์โบราณและสัญลักษณ์.
อักษรอียิปต์โบราณแบบไตรอักษรหมายเลข F35 ('nfr') ในบางครั้งจะได้รับการอธิบายว่าเป็นสัญลักษณ์รูปพิณ แต่อย่างไรก็ตาม นักไอยคุปต์วิทยาในปัจจุบันไม่ถือว่าการอธิบายดังกล่าวน่าจะเป็นไปได้อีกต่อไป เนื่องจากแทนที่จะเป็นสัญลักษณ์รูปพิณ แต่กลับเป็นสัญลักษณ์รูปหัวใจและหลอดลม ซึ่งเดิมอาจจะเป็นหลอดอาหารและหัวใจ ลายเส้นของหลอดลมปรากฏเฉพาะในอักษรอียิปต์โบราณในช่วงสมัยราชอาณาจักรเก่าแห่งอียิปต์ ส่วนล่างของสัญลักษณ์ ซึ่งเห็นได้ชัดเจนเสมอว่าสัญลักษณ์รูปหัวใจ เพราะเป็นเครื่องหมายที่ชัดเจนตามรูปแบบของหัวใจของแกะ
การใช้สัญลักษณ์.
คำว่า "" ปรากฏอยู่ร่วมในหลายชื่อในสมัยอียิปต์โบราณ ตัวอย่างเช่น เนเฟอร์ติติ, เนเฟอร์ทาริ และเนเฟอร์โฮเทป
นักวิชาการบางคนเสนอว่ามันถูกใช้ในวงการการก่อสร้างของอียิปต์โบราณ โดยที่ 'nfrw' ใช้เพื่อหมายถึง 'ระดับศูนย์' ของโครงสร้างอาคาร และในด้านการบัญชีโดยที่ 'nfr' จะหมายถึง ยอดคงเหลือเป็นศูนย์
ฟาโรห์แห่งอียิปต์.
เนเฟอร์ ทรงเป็นฟาโรห์แห่งอียิปต์โบราณที่ทรงปกครองเป็นระยะเวลา 2 ปี 1 เดือน และอีกหนึ่งวัน ตั้งแต่ 2197 – 2193 ปีก่อนคริสตกาล ตามบันทึกพระนามแห่ตูริน ถึงแม้ว่าพระองค์จะทรงครองราชย์ในช่วงรัชสมัยของฟาโรห์เปปิที่ 2 เนเฟอร์คาเร
อี เอ็ล

อี เอ็ล (ชื่อจริง คิม จี-ฮย็อน เกิด 26 มิถุนายน 1982) เป็นนักแสดงชาวเกาหลีใต้ เป็นที่รู้จักในบทบาทนักแสดงสมทบในภาพยนตร์และละครชุดหลายเรื่อง เช่น "การเมืองเฉือนคม" (2015), "ลิขิตรักนางทาส", "ก็อบลิน คำสาปรักผู้พิทักษ์วิญญาณ" (2016–2017), "ตำนานไซอิ๋วฉบับเกาหลี" (2017-2018), "ยมทูตร้าย ล่าวิญญาณรัก" และมาโด่งดังจากเรื่อง "ปล่อยใจสู่เสรี" (2022) ที่ทำให้เธอได้รับการเสนอชื่อเข้าชิงรางวัลเอแพนสตาร์อะวอดส์ สาขานักแสดงสมทบหญิงยอดเยี่ยม
หัวหน้าพรรค

ในระบบรัฐบาล หัวหน้าพรรค  จะทำหน้าที่เป็นตัวแทนอย่างเป็นทางการของพรรคการเมืองของตน ไม่ว่าจะสมาชิกสภานิติบัญญัติ หรือผู้มีสิทธิเลือกตั้ง ในแต่ละประเทศ บุคคลที่ถูกเรียกว่า "หัวหน้า" ของพรรคการเมืองอาจเป็นประธานพรรค เลขาธิการพรรค หรือผู้ที่ดำรงตำแหน่งสูงสุดทางการเมืองอย่างเป็นทางการ
หัวหน้าพรรคมักมีหน้าที่ในการบริหารความสัมพันธ์ของพรรคกับประชาชนทั่วไปและนำการแข่งขันกับคู่แข่งทางการเมือง คล้ายกับบทบาทของโฆษกพรรค ด้วยเหตุนี้ พวกเขาจะมีบทบาทสำคัญในการพัฒนาและสื่อสารนโยบายพรรค ไปยังผู้มีสิทธิเลือกตั้ง
ในระบบประชาธิปไตยแบบมีผู้แทนของหลาย ๆ ประเทศ หัวหน้าพรรคแข่งขันกันโดยตรงเพื่อชิงตำแหน่งทางการเมืองในระดับสูง ดังนั้นจึงเป็นเรื่องปกติในรัฐดังกล่าว (โดยเฉพาะอย่างยิ่งในระบบเวสต์มินสเตอร์) สำหรับหัวหน้าพรรคที่จะลงสมัครรับเลือกตั้งเป็นสมาชิกสภานิติบัญญัติ และหากได้รับเลือก ก็จะทำหน้าที่ประธานสมาชิกรัฐสภาของพรรคไปพร้อม ๆ กัน ในหลายประเทศที่ใช้ระบบรัฐสภา หากพรรคการเมืองของหัวหน้าพรรคได้ที่นั่งส่วนใหญ่ในรัฐสภาภายหลังการเลือกตั้งทั่วไป เป็นแกนนำในรัฐบาลผสม หรือ (ในบางกรณี) เป็นพรรคที่ใหญ่ที่สุดในรัฐสภาเสียงข้างน้อย หัวหน้าพรรคนั้นมักจะดำรงตำแหน่งนายกรัฐมนตรี ดังนั้นในการเมืองของหลายประเทศที่ใช้ระบบรัฐสภา หัวหน้าพรรคการเมืองจึงถูกมองว่าเป็นผู้สมัครรับเลือกตั้งเป็นนายกรัฐมนตรีโดยพฤตินัยโดยสื่อและประชาชนทั่วไป แม้ว่าตำแหน่งดังกล่าวจะไม่ได้มาจากการเลือกตั้งโดยตรงในทางเทคนิคก็ตาม
หัวหน้าพรรคการเมืองตามกฎหมายประกอบรัฐธรรมนูญ ไม่จำเป็นต้องได้รับเลือกเป็นสมาชิกสภานิติบัญญัติ ดังนั้นจึงแตกต่างจากหัวหน้าคณะกรรมาธิการรัฐสภาของพรรค
สิ่งนี้ทำได้ยากกว่ามากในระบบประธานาธิบดีและระบบกึ่งประธานาธิบดี ซึ่งผู้บริหารระดับสูงคือประธานาธิบดี ที่สามารถถอดถอนได้โดยการฟ้องให้ขับออกจากตำแหน่ง ด้วยกรณีพิเศษเท่านั้น (โดยทั่วไปจะเกี่ยวข้องกับอำนาจนิติบัญญัติด้วยคะแนนเสียงข้างมากพิเศษ การสอบสวนโดยศาลรัฐธรรมนูญ หรือทั้งสองอย่าง) และการถอดถอน นำมาซึ่งการเลือกตั้งก่อนกำหนด หรือการสืบทอดตำแหน่งโดยอัตโนมัติโดยรองประธานาธิบดี ดังนั้น ผู้นำภายในของพรรคโดยนิตินัยจึงมีบทบาทเบื้องหลัง (เช่น ประธานพรรคเดโมแครต และพรรครีพับลิกันในสหรัฐ ซึ่งทำหน้าที่มากกว่าในฐานะประธานเจ้าหน้าที่บริหารของพรรคการเมืองของตน) หรือผู้นำอาจจะได้รับการมอบให้โดยอัตโนมัติแก่ผู้ดำรงตำแหน่งประธานาธิบดีซึ่งเป็นสมาชิกของพรรค (เช่น พรรคประชาธิปไตยก้าวหน้า ในไต้หวัน) ในประเทศที่ใช้ระบบเวสต์มินสเตอร์ หัวหน้าพรรคการเมืองที่ใหญ่ที่สุดที่ไม่ได้อยู่ในรัฐบาลจะทำหน้าที่เป็นผู้นำฝ่ายค้าน
ฟาโรห์เชชิ

มีการตั้งข้อสมมติฐานที่แข่งขันกันสามข้อสำหรับราชวงศ์ที่ฟาโรห์เชชิจะทรงอยู่ ข้อสมมติฐานแรกที่ได้รับการสนับสนุนจากนักไอยคุปต์วิทยา เช่น นิโคลัส กรีมัล, วิลเลียม ซี. ฮายส์ และ โดนอลด์ บี. เรดฟอร์ด เชื่อว่า พระองค์ควรถูกระบุตัวตนว่าเป็นพระองค์เดียวกันกับ ซาลิทิส ผู้ทรงสถาปนาราชวงศ์ที่สิบห้า ตามแหล่งข้อมูลทางประวัติศาสตร์และกษัตริย์แห่งฮิกซอสระหว่างที่เข้ารุกรานดินแดนอียิปต์นั้น ซาทิลิสทรงถูกระบุว่าพระองค์ทรงครองราชย์เป็นระยะเวลา 19 ปีและจะทรงมีพระชนม์ชีพอยู่ในช่วงระหว่างประมาณ 1720 ปีก่อนคริสตกาล และ 1650 ปีก่อนคริสตกาล ต่อมาข้อสมมติฐานที่สองสนับสนุนโดยนักไอยคุปต์วิทยา วิลเลียม แอรส์ วอร์ด และนักโบราณคดี แดฟนา เบ็น-ทอร์ ได้เสนอว่า ฟาโรห์เชชิทรงเป็นฟาโรห์ชาวฮิกซอสและทรงอยู่ในช่วงครึ่งหลังของราชวงศ์ที่สิบห้า ซึ่งทรงครองราชย์ระหว่างรัชสมัยของฟาโรห์คยานและฟาโรห์อาโพฟิส และอีกข้อเสนอหนึ่งโดย มันเฟรด เบียตัค ซึ่งได้เสนอว่า เชชิ เป็นข้าราชบริพารของผู้ปกครองชาวฮิกซอส ซึ่งปกครองบางส่วนของอียิปต์หรือคานาอัน ซึ่งการมีอยู่ของข้าราชบริพารดังกล่าวเป็นยังที่ถกเถียงกัน และข้อสมมติฐานสุดท้ายกล่าวว่า เชชิ อาจจะืรงเป็นผู้ปกครองในช่วงต้นของราชวงศ์ที่สิบสี่แห่งอียิปต์ ซึ่งเป็นเชื้อสายของกษัตริย์ที่มีเชื้อสายคานาอันที่ปกครองบริเวณดินดอนสามเหลี่ยมปากแม่น้ำไนล์ฝั่งตะวันออกก่อนที่ชาวฮิกซอสจะบุกรุกเข้ามาถึง โดยผู้เสนอข้อสันนิษฐานดังกล่าว เช่น คิม ไรฮอล์ท และดาร์เรล เบเกอร์ ได้กำหนดให้ฟาโรห์เชชิทรงครองราชย์เป็นระยะเวลา 40 ปี โดยทรงขึ้นครองราชย์ในช่วงประมาณ 1745 ปีก่อนคริสตกาล
ไรฮอล์ทได้เสนอความเห็นว่า ฟาโรห์เชชิทรงเป็นพันธมิตรระหว่างราชอาณาจักรของพระองค์กับราชอาณาจักรคุชในนิวเบียผ่านการอภิเษกสมรสระหว่างราชวงศ์กับเจ้าหญิงชาวนิวเบียพระนามว่า ตาติ และไรฮอล์ทยังวางตัวต่อต่อไปว่าพระราชโอรสของฟาโรห์เชชิกับพระนางตาติคือ เนเฮซิ ซึ่งพระนามดังกล่าวแปลว่า "ชาวนิวเบีย" ซึ่งเชื่อว่าทรงสืบทอดพระราชบัลลังก์จากฟาโรห์เชชิสู่พระราชบัลลังก์ในฐานะฟาโรห์เนเฮซิ อาอาเซเร
เชิงอรรถ.
<templatestyles src="Reflist/styles.css" />
เกา กึมฮวน

เกา กึมฮวน เป็นเลขาธิการสมาคมประชาชาติแห่งเอเชียตะวันออกเฉียงใต้ (ASEAN) คนปัจจุบัน ก่อนหน้านี้ เขาดำรงตำแหน่งรัฐมนตรีช่วยสำนักนายกรัฐมนตรีสองวาระ (ในปี พ.ศ. 2556–2565) และเลขานุการรัฐมนตรีว่าการกระทรวงต่างประเทศและความร่วมมือระหว่างประเทศสองวาระ (ในปี พ.ศ. 2546–2556)
หลังจากจบการศึกษาในสหรัฐ เขากลับประเทศกัมพูชาเมื่อปี พ.ศ. 2536 และได้มีบทบาทในการเป็นคลังสมองเพื่อบริการสาธารณะกัมพูชา เขาได้ผลักดันให้ประเทศกัมพูชาเข้าสู่ประชาคมอาเซียนในปี พ.ศ. 2542 และเขาได้ดำรงตำแหน่งเป็นที่ปรึกษากระทรวงการต่างประเทศและความร่วมมือระหว่างประเทศกัมพูชา ตั้งแต่ปี พ.ศ. 2544 ถึง พ.ศ. 2546 และเลขานุการรัฐมนตรีว่าการกระทรวงต่างประเทศและความร่วมมือระหว่างประเทศ ตั้งแต่ปี พ.ศ. 2547 ถึง พ.ศ. 2556 
เขาเป็นผู้ก่อตั้งสากลวิทยาลัยกัมพูชา (UC) ในปี พ.ศ. 2546 เป็นมหาวิทยาลัยชั้นต้นของประเทศกัมพูชาโดยเขาดำรงตำแหน่งเป็นอธิการบดี เขาสนับสนุนก่อตั้งคลังสมองสองแหล่ง คือ เดอะเอเชียอีคอนอมิกส์ฟอรัม และเดอะเอเชียนเฟธดิเวอลอฟเมนไดอะลอกในขณะเดียวกัน เขาได้ก่อตั้งสื่อเครือข่ายโทรทัศน์และสถานีวิทยุเอเชียอาคเนย์ (SEATV and Radio)
ฟาโรห์ชาเรค

หลักฐานยืนยัน.
พระองค์ทรงปรากฏอยู่เฉพาะในเอกสารหลักฐานยืนยันที่ไม่ร่วมสมัยเท่านั้น เอกสารดังกล่าวเป็นลำดับวงศ์ตระกูลของนักบวชนามว่า อังค์เอฟเอนเซคเมต และมีชีวิตอยู่ในช่วงปลายสมัยราชวงศ์ที่ยี่สิบสอง ซึ่งนับว่าเป็นเวลาหลายศตวรรษหลังจากที่ฟาโรห์ชาเรคทรงขึ้นครองราชย์ อาจจะเป็นเพราะเหตุดังกล่าว คิม ไรฮอล์ท นักไอยคุปต์วิทยาชาวเดนมาร์กจึงสงสัยการมีอยู่ของพระองค์ ในเอกสารดังกล่าว ฟาโรห์ชาเรคทรงถูกจัดให้อยู่หนึ่งชั่วอายุคนก่อนหน้าของฟาโรห์ชาวฮิกซอสนามว่า อเปปิ จากราชวงศ์ที่สิบห้าแห่งอียิปต์ บันทึกลำดับวงศ์ตระกูลของอังค์เอฟเอนเซคเมตจัดแสดงอยู่ที่พิพิธภัณฑ์นิวเอสในเบอร์ลิน (หมายเลข 23673)
การระบุตัวตน.
ทั้งนิโคลัส กรีมัลและวิลเลียม ซี. ฮายส์ได้เสนอว่า ฟาโรห์ชาเรคควรได้รับการระบุตัวตนเป็นพระองค์เดียวกันกับฟาโรห์ซาลิทิส เนื่องจากทรงเป็นผู้สถาปนาราชวงศ์ที่สิบห้าแห่งฮิกซอส ในแอกิปเทียกาของแมนิโธ ซึ่งเป็นประวัติศาสตร์ของอียิปต์ที่เขียนขึ้นในศตวรรษที่ 2 ก่อนคริสตกาล และเสนอเพิ่มเติมว่าฟาโรห์ชาเรค/ซาลิทิสทรงเป็นพระองค์เดียวกันกับฟาโรห์เชชิ ซึ่งเป็นผู้ปกครองในช่วงช่วงสมัยระหว่างกลางที่สองของอียิปต์ที่กล่าวถึงในตราประทับสคารับจำนวนเกือบ 400 ตัว
หอดูดาวสทราซบูร์

หอดูดาวหอดูดาวสทราซบูร์  เป็นหอดูดาวในเมืองสทราซบูร์ ประเทศฝรั่งเศส
หลังจากสงครามฝรั่งเศส-ปรัสเซียในปี 1870–1871 สทราซบูร์ได้กลายเป็นส่วนหนึ่งของ จักรวรรดิเยอรมัน มหาวิทยาลัยสทราซบูร์ได้รับการสร้างขึ้นใหม่ในปี 1872 และในปี 1875 ได้มีการก่อสร้างหอดูดาวแห่งใหม่ขึ้น อุปกรณ์หลักคือกล้องโทรทรรศน์สะท้อนแสงขนาด 50 ซม. ซึ่งเริ่มแสงแรกในปี 1880 เป็นอุปกรณ์ที่ใหญ่ที่สุดในจักรวรรดิเยอรมันในเวลานั้น ในปี 1881 การประชุมสมาคมดาราศาสตร์เยอรมนีครั้งที่ 9 จัดขึ้นที่เมืองสทราซบูร์เพื่อเฉลิมฉลองการเปิดตัว
หอดูดาวแห่งนี้ตั้งอยู่ที่นี่เพื่อวัตถุประสงค์ในการสอนและสัญลักษณ์ทางการเมืองเป็นหลัก ไม่ใช่เพื่อคุณภาพในการสังเกตการณ์ เพราะบริเวณนี้เป็นที่ลุ่มต่ำซึ่งมีแนวโน้มที่จะเกิดหมอกควัน ในช่วงก่อนปี 1914 มีเจ้าหน้าที่น้อยเกินไปที่จะใช้งานเครื่องมือนี้ งานวิจัยทางวิชาการจึงได้รับการตีพิมพ์เพียงเล็กน้อยก่อนสงครามโลกครั้งที่ 1 วัตถุท้องฟ้าหลักที่สังเกตการณ์คือดาวหางและดาวแปรแสง หลังปี 1909 เครื่องมือเหล่านี้ยังใช้ในการสังเกตระบบดาวคู่และการวัดแสงของเนบิวลา
ปัจจุบันหอดูดาวแห่งนี้เป็นที่ตั้งของศูนย์ข้อมูลดาราศาสตร์สทราซบูร์ซึ่งเป็นฐานข้อมูลที่รวบรวมและเผยแพร่ข้อมูลทางดาราศาสตร์ รวมถึง SIMBAD (ฐานข้อมูลวัตถุท้องฟ้า), VizieR (สารบัญแฟ้มทางดาราศาสตร์) และ Aladin Sky Atlas (แผนที่ดาวเชิงโต้ตอบ) หอดูดาวแห่งนี้ล้อมรอบด้วยสวนพฤกษศาสตร์มหาวิทยาลัยสทราซบูร์
ในห้องใต้ดินด้านล่างหอดูดาวมีพิพิธภัณฑ์ที่ดำเนินการโดยมหาวิทยาลัย เรียกว่า "คริปโตเซตวล"  ที่นี่จัดแสดงกล้องโทรทรรศน์เก่าและอุปกรณ์ทางดาราศาสตร์โบราณอื่น ๆ เช่น นาฬิกา อุปกรณ์วัดตำแหน่ง เป็นต้น
ฟาโรห์เปดูบาสต์ที่ 2

เยือร์เกิน ฟ็อน เบ็คเคอราธได้วางพระองค์อยู่ในช่วงรัชสมัยของฟาโรห์ปิเยและในช่วงราชวงศ์ที่ยี่สิบสาม และเสนอรัชสมัยของพระองค์อยู่ที่ระหว่างประมาณ 736 – 731 ปีก่อนคริสตกาล ระยะเวลาที่แน่นอนแห่งการครองราชย์ของฟาโรห์เปดูบาสต์ที่ 2 นั้นไม่แน่นอน พระองค์อาจจะเป็นพระราชโอรสของอิอูพุดที่ 2 และทรงดำรงตำแหน่งเป็นผู้ปกครองท้องถิ่นในอธริบิส เนื่องจากบันทึกรายพระนามแห่งฟาโรห์ปิเยได้วางพระนามของเปดูบาสต์ ผู้ที่ซึ่งเรียกว่าผู้ปกครองแห่งอธริบิส อยู่ถัดจากพระนามของโอซอร์คอนที่ 4
พระนามครองราชย์ของฟาโรห์เปดูบาสต์ที่ 2 คือ "เซเฮเทปอิบเอนเร" และพระองค์ได้รับการยืนยันในฐานะฟาโรห์แห่งทานิส หรืออย่างน้อยก็ทรงเป็นผู้ปกครองในท้องถิ่นที่บริเวณดินดอนสามเหลี่ยมปากแม่น้ำไนล์ที่ทรงควบคุมเมืองเหล่านี้ โดยบล็อกหินหลายบล็อกที่ค้นพบที่นั่น ซึ่งปรากฏพระนามของพระองค์ อย่างไรก็ตาม เค็นเน็ธ คิตเช่น คิดเห้นว่ารัชสมัยของฟาโรห์เปดูบาสต์ที่ 2 น่าจะอยู่ในช่วงเวลาของการรุกรานของอัสซีเรียในรัชสมัยของกษัตริย์เอซาร์ฮัดดอนและกษัตริย์อาร์ชูบานิพัลในช่วงกลางทศวรรษที่ 660 ก่อนคริสตกาล ซึ่งแสดงให้เห็นถึงระดับความไม่แน่นอนของเส้นเวลาของฟาโรห์พระองค์นี้ในช่วงสมัยระหว่างกลางที่สามแห่งอียิปต์ (ระหว่างประมาณ 1077 ปีก่อนคริสตกาล – 664 ปีก่อนคริสตกาล)
หอดูดาวปารีส

หอดูดาวปารีส  เป็นหอดูดาวที่ใหญ่ที่สุดในประเทศฝรั่งเศส และเป็นหนึ่งในหนึ่งในศูนย์วิจัยดาราศาสตร์ที่ใหญ่ที่สุดในโลก ตั้งอยู่ที่ถนนออบแซร์วาตัวร์  ในเขต 14 ของกรุงปารีส ประเทศฝรั่งเศส
องค์กร.
หอดูดาวปารีสเป็นหนึ่งในกร็องเตตาบลิสม็องของกระทรวงศึกษาธิการฝรั่งเศส มีตำแหน่งใกล้เคียงกับมหาวิทยาลัยแห่งชาติ มีหน้าที่ดังนี้
มีหอสังเกตการณ์ดวงอาทิตย์ที่สังกัดเมอดง  และหอดูดาวคลื่นวิทยุที่น็องเซ สำนักงานบอกเวลาระหว่างประเทศ (เบอีอัช) ตั้งอยู่ที่นี่จนถึง ปี 1987 แต่การดำเนินงานถูกโอนไปยังสำนักงานชั่งตวงวัดระหว่างประเทศ (เบอีเปแอม) ในปี 1988
ประวัติศาสตร์.
หอดูดาวแห่งนี้มีที่มาจากจากแผนการอันทะเยอทะยานของฌ็อง-บาติสต์ กอลแบร์ ในศตวรรษที่ 17 เมื่อการค้าระหว่างประเทศและการเดินเรือของฝรั่งเศสเฟื่องฟู การก่อสร้างเริ่มขึ้นในปี 1667 ในรัชสมัยของพระเจ้าหลุยส์ที่ 14 และเสร็จสิ้นในปี 1671 ผู้รับผิดชอบการสร้างคือชาร์ล แปโร เลขานุการและผู้จัดการทั่วไปของงานสาธารณะ และโกลด แปโร สถาปนิก ทั้งสองเป็นพี่น้องกัน เลนส์ได้รับการสร้างขึ้นโดยจูเซปเป กัมปานี อาคารได้รับการขยายในปี 1730, 1810, 1834, 1850 และ 1951 ส่วนขยายสุดท้ายรวมถึงห้องเมริเดียนซึ่งออกแบบโดยฌ็อง พรูเว
ในปี 1679 หอดูดาวปารีสเผยแพร่ "กอแนซ็องส์เดต็อง" ปฏิทินการเดินเรือแห่งชาติฉบับแรกของโลก ซึ่งนักเดินเรือในทะเลใช้อุปราคาที่เกิดจากดาวบริวารของดาวพฤหัสบดีเป็นตัวกำหนดลองจิจูด ในปี 1863 หอดูดาวปารีสได้ตีพิมพ์แผนที่อุตุนิยมวิทยาสมัยใหม่ฉบับแรก ในปี 1882 ได้ติดตั้งกล้องโทรทรรศน์หักเหแสงที่มีเส้นผ่านศูนย์กลาง 33 เซนติเมตร และเป็นผู้บุกเบิกโครงการสารบัญแฟ้มดาวฤกษ์ "การ์ตดูว์ซีเยล" ผ่านความร่วมมือระหว่างประเทศ
ในเดือนพฤศจิกายน ปี 1913 หอดูดาวปารีสใช้หอไอเฟลเป็นสายอากาศแลกเปลี่ยนสัญญาณวิทยุ (คลื่นวิทยุ) กับหอดูดาวกองทัพเรือสหรัฐ เพื่อระบุความแตกต่างที่แน่นอนของลองจิจูดระหว่างจุดทั้งสอง
วัง เหวินปิน

วัง เหวินปิน (เกิด เมษายน ค.ศ. 1971) เป็นนักการเมืองและนักการทูตจีน ปัจจุบันดำรงตำแหน่งโฆษกกระทรวงการต่างประเทศ รองอธิบดีกรมสารนิเทศกระทรวงการต่างประเทศ และเป็นสมาชิกพรรคคอมมิวนิสต์จีน เขาเป็นโฆษกคนที่ 32 เขาดำรงตำแหน่งเอกอัครราชทูตจีนประจำตูนิเซียระหว่างปี 2018–2021 และทำงานในสถานทูตจีนในมอริเชียสและเซเนกัล
ประวัติ.
วังเกิดในมณฑลอานฮุยในเดือนเมษายน ค.ศ. 1971 เขาเข้าศึกษาที่โรงเรียนมัธยมหนานจิงจินหลิง ใน ค.ศ. 1989 เขาเข้าศึกษาที่มหาวิทยาลัยการต่างประเทศจีน ซึ่งเขาเรียนวิชาเอกภาษาฝรั่งเศส หลังจากสำเร็จการศึกษาเขาเข้ารับราชการในกระทรวงการต่างประเทศ เขาดำรงตำแหน่งทางการทูตหลายตำแหน่ง ได้แก่ รองผู้อำนวยการและผู้อำนวยการสำนักงานวิจัยนโยบาย ที่ปรึกษาด้านการเมืองของสถานเอกอัครราชทูตจีนประจำสาธารณรัฐมอริเชียส ที่ปรึกษากรมวางแผนนโยบาย และรองอธิบดีกรมวางแผนนโยบาย เขาได้รับมอบหมายจากสภาประชาชนแห่งชาติชุดที่ 13 ในเดือนพฤษภาคม ค.ศ. 2018 ให้แทนที่ Bian Yanhua ในตำแหน่งเอกอัครราชทูตประจำตูนิเซีย ในวันศุกร์ที่ 17 กรกฎาคม ค.ศ. 2020 เขาได้รับแต่งตั้งให้ดำรงตำแหน่งโฆษกกระทรวงการต่างประเทศ สืบต่อจากเกิง ส่วง
ตามพิฆาต

"ตามพิฆาต"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน "นิตยสารสแตรนด์"ในสหราชอาณาจักรในเดือนมกราคม ค.ศ. 1893 และในนิตยสาร"ฮาเพอส์วีกลี"ในสหรัฐอเมริกาในวันที่ 14 มกราคม ค.ศ. 1893 เป็นเรื่องสั้นลำดับที่ 2 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด จดหมายเหตุ" ในฉบับที่ตีพิมพ์ในอังกฤษ และเป็นเรื่องสั้นลำดับที่ 2 จากทั้งหมด 8 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด ลาโรง" ในฉบับที่ตีพิมพ์ในอเมริกา 
ประวัติการตีพิมพ์.
"ตามพิฆาต" ตีพิมพ์ครั้งแรกในสหราชอาณาจักรใน"นิตยสารสแตรนด์"เมื่อเดือนมกราคม ค.ศ. 1893 และในสหรัฐอเมริกาในนิตยสาร"ฮาเพอส์วีกลี" เมื่อวันที่ 14 มกราคม ค.ศ. 1893 และยังตีพิมพ์ใน"นิตยสารสแตรนด์"ฉบับสหรัฐเมื่อเดือนกุมภาพันธ์ ค.ศ. 1893 ใน"นิตยสารสแตรนด์"มีภาพวาดประกอบเนื้อเรื่อง 8 ภาพวาดโดยซิดนีย์ พาเก็ต ไม่มีภาพวาดประกอบในเรื่องที่ตีพิมพ์ในนิตยสาร"ฮาเพอส์วีกลี"
"ตามพิฆาต" ไม่ได้ตีพิมพ์รวมอยู่ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด จดหมายเหตุ" ในฉบับตีพิมพ์ครั้งแรกในอังกฤษ แต่ตีพิมพ์ในฉบับตีพิมพ์ครั้งแรกในอเมริกา แม้ว่าจะถูกนำออกอย่างรวดเร็วเนื่องจากเนื้อหาที่เป็นประเด็นขัดแย้ง เรื่องสั้นถูกนำมาตีพิมพ์อีกครั้งในปี ค.ศ. 1917 ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด ลาโรง" แม้ในกระทั่งปัจจุบัน "ตามพิฆาต" ทีตีพิมพ์ในอเมริกาส่วนมากมักรวมอยู่ในรวมเรื่องสั้นชุด"ลาโรง" ส่วนฉบับที่ตีพิมพ์ในอังกฤษส่วนใหญ่ยังคงเก็บเรื่องสั้นไว้ในลำดับดั้งเดิมในรวมเรื่องสั้นชุด"จดหมายเหตุ"
วงโคจรรอบดวงอาทิตย์

วงโคจรรอบดวงอาทิตย์ (heliocentric orbit) คือวงโคจรของสิ่งต่าง ๆ ที่โคจรรอบดวงอาทิตย์ ซึ่งรวมถึง ดาวเคราะห์ทุกดวงในระบบสุริยะ ดาวหาง ดาวเคราะห์น้อย ยานสำรวจอวกาศจำนวนมาก และ ขยะอวกาศที่มนุษย์สร้างขึ้นจำนวนมาก สำหรับการโคจรของดวงจันทร์นั้นแม้จะไม่ใช่การโคจรรอบดวงอาทิตย์แต่เป็นการโคจรรอบโลก แต่เมื่อพิจารณาที่ความเร็วในการเคลื่อนที่ของวงโคจรของโลกรอบดวงอาทิตย์แล้ว อิทธิพลของดวงอาทิตย์จะแรงกว่า
คำเติมหน้า helio ในชื่อภาษาอังกฤษ heliocentric นั้นมาจากคำว่า ἥλιος ในภาษากรีกโบราณ ซึ่งแปลว่าดวงอาทิตย์ และยังเป็นชื่อเทพเฮลิโอส ซึ่งเป็นบุคลาธิษฐานของดวงอาทิตย์ในตำนานเทพเจ้ากรีก
วัตถุแรกที่มนุษย์สร้างขึ้นที่สามารถออกจากวงโคจรรอบโลกแล้วเข้าสู่วงโคจรรอบดวงอาทิตย์ได้คือยานลูนา 1 ของสหภาพโซเวียต ซึ่งตั้งใจจะไปสำรวจดวงจันทร์แต่เกิดความผิดพลาด
เพียงพบบรรจบฝัน

เพียงพบบรรจบฝัน (; โรมาจิ: "Shimanami Tasogare") เป็นซีรีส์มังงะญี่ปุ่น แต่งเรื่องและวาดภาพโดยยูกิ คามาตานิ เรื่องราวเกี่ยวกับคานาเมะ ทาสุกุ เด็กหนุ่มผู้เป็นเกย์ที่ได้พบเจอกับกลุ่มบุคคลที่มีความหลากหลายทางเพศคนอื่น ๆ ในห้องนั่งเล่นหลังทาสุกุถูกเผยอัตลักษณ์ทางเพศโดยไม่เต็มใจ มังงะตีพิมพ์ในนิตยสาร"ฮิบานะ"ของสำนักพิมพ์โชงากูกังตั้งแต่ปี พ.ศ. 2558 ถึง พ.ศ. 2560 และทางแอปพลิเคชัน"มังงะวัน"ตั้งแต่ปี พ.ศ. 2560 ถึง พ.ศ. 2561 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม ("ทังโกบง") ในเครือบิกคอมิกส์เปเชียลทั้งหมด 4 เล่ม มังงะมีลิขสิทธิ์ในประเทศไทยโดยสำนักพิมพ์เซนชู 
เนื้อเรื่อง.
เรื่องราวในเมืองโอโนมิจิ จังหวัดฮิโรชิมะ นักเรียนมัธยมปลายชื่อคานาเมะ ทาสุกุตั้งใจจะฆ่าตัวตายหลังเพื่อนร่วมชั้นพบสื่อลามกเกย์ในโทรศัพท์ของเขา ก่อนที่เขาจะทำเช่นนี้ก็บังเอิญเห็นคนผู้หนึ่งกระโดดลงจากหน้าต่างของอาคารแห่งหนึ่ง ทาสุกุจึงวิ่งไปที่อาคารหลังนั้นก็พบว่าคนผู้นั้นไม่ได้บาดเจ็บอะไร ทาสุกุพบว่าอาคารหลังนั้นเป็น "ห้องนั่งเล่น" ซึ่งเขาได้พบกับคนอื่น ๆ ที่ล้วนมีปัญหาหลากหลาย และเรียนรู้ที่จะยอมรับเพศวิถีของตน 
 ตัวละครเอกของเรื่อง นักเรียนโรงเรียนมัธยมชิมานามิและสมาชิกชมรมปิงปอง เขาตกหลุมรักสึบากิ โทมะ สมาชิกชมรมวอลเลย์บอลของโรงเรียน
บุคคลลึกลับผู้เป็นเจ้าของห้องนั่งเล่น ภายหลังเผยว่าเป็นเอเซ็กชวล และสถานะเพศไม่แน่ชัด (ตามที่เผยในเล่มที่ 4 ตอนที่ 21 และตามที่กล่าวโดยยูกิ คามาตานิ)
 เพื่อนของทาสุกุจากชมรมปิงปอง
 สมาชิกของห้องนั่งเล่นผู้ทำงานในองค์กรไม่แสวงผลกำไรโดยการฟื้นฟูบ้านร้างในโอโนมิจิ เธอเป็นเลสเบียนที่มีความสัมพันธ์กับซากิ 
 สมาชิกของห้องนั่งเล่น เธอเป็นเลสเบียนที่มีความสัมพันธ์กับฮารุโกะ
 สมาชิกของห้องนั่งเล่นผู้อยู่ในองค์กรเดียวกันฮารุโกะ ภายหลังเผยว่าเป็นชายข้ามเพศ
 สมาชิกสูงอายุของห้องนั่งเล่น มักจะเล่นแผ่นเสียงเพลงของไชคอฟสกี (เช่น ซิมโฟนีหมายเลข 1 "ความฝันในเหมันตฤดู") ให้กับทาสุกุ
 นักเรียนชั้นประถมศึกษาปีที่ 6 ผู้มักจะแต่งกายเป็นเด็กผู้หญิงทุกครั้งที่มาอยู่ที่ห้องนั่งเล่น ชูจิไม่แน่ใจเกี่ยวกับอัตลักษณ์ทางเพศของตนเอง อาศัยอยู่ด้วยกันกับแม่ ยาย และพี่สาว 2 คน